Șeful Justiției i-a răspuns lui Iohannis, pe subiectul clasării dosarului 10 august.
Ministrul Justiției spune că nu poate interveni în dosarul "10 august". Președintele Klaus Iohannis îi ceruse să găsească soluții. Ion Cristoiu: Solicitarea președintelui este anticonstituțională.
Șeful Justiției, Stelian Ion, i-a răspuns lui Iohannis, pe subiectul clasării dosarului 10 august. I-a transmis că ministrul NU poate să intervină într-un dosar. Dar, înțelege bine emoția declanșată în acest caz, pentru că el însuși a fost în Piața Victoriei, la momentul intervenției Jandarmeriei.Iohannis îi ceruse să dea explicații public pentru că românii au dreptul să știe cine sunt vinovați. Mai mult decât atât, președintele i-a cerut lui Stelian Ion să găsească soluții. Stelian Ion ministrul justiției: "Potrivit legii, ministrul justiției, după cum bine știți, nu poate interveni. Dacă există vreo așteptare a cuiva, în sensul că ministrul justiției ar putea interveni, în vreun fel, în acest dosar, le spun foarte clar ca nu se poate întâmpla. Răspunsurile trebuie să vină din partea sistemului judiciar. Dosarul 10 August nu se termină aici. Nu s-a pus punct aici."Analistul Ion Cristoiu spune că președintele a încălcat Constituția cerându-i ministrului să intervină. Și profesorul de drept constitutional, Vasile Soare, spune că președintele nu are niciun rol într-o anchetă judiciară.(SINCRON)Ion Cristoiu, analist: "Intervenția domnului președinte este anticonstituțională. Este o premieră, chiar în istoria României. Președintele nu poate fi responsabil pentru o decizie judecătorească. Să vii și să ceri ministrului justiției să explice ce?"Vasile Soare, profesor de drept constituțional: "Evident, președintele României nu are niciun rol într-o anchetă judiciară. Președintele și ministrul justiției fac parte din puterea executivă."Stelian Ion va face ceva, totuși: va solicita un control. Asta pentru că, în sistemul judiciar sunt niște mecanisme de declinări de competențe, care trebuie elucidate, spune ministrul.